Fólk fegnaðust og væntaðu sær nýggjar tíðir í landinum, tá ið tíðindini bórust, at al-Bashir var settur frá. Men fagnaðurin fekk bráðan enda. Tá ið samráðingarnar um eina fólkaræðisliga stjórn slitnaðu fáar vikur seinni, tók herurin valdið í landinum. LÍK TVEITT Í NILÁNNA Tann 3. juni í ár lógu meira enn 100 fólk eftirá, tá ið hereindin Rapid Support Forces fór at skjóta frá hond eftir friðarligum mótmælisfólkum. Tað hernaðarliga skiftisráðið í landinum hevur nú viðgingið, at álopini tann 3. juni vórðu framd við vilja, men sigur, at tað var eitt mistak, at meira enn 100 fólk lógu eftirá og meira enn 700 vórðu særd. ALTJÓÐA TRÝST Tað er umráðandi at vísa, at altjóðasamfelagið stuðlar mótmælisfólkunum í teirra krøvum og átalar álopini á sakleys fólk, sum bara brúka sín mannarætt at mótmæla friðarliga. Forsætisráðharrin í Etiopia hevur eisini ein týðandi leiklut at ávirka støðuna í grannalandinum. Vit eggja altjóðasamfelagnum til at halda fram at leggja trýst á sudanskar myndugleikar, so at valdsgerðirnar móti mótmælisfólkunum halda uppat. AMNESTY KREVUR: at myndugleikarnar í stundini steðga teimum eirindaleysu álopunum á friðarlig mótmælisfólk, at hereindin Rapid Support Forces verður tikin av gøtunum, og at sudanska fólkið aftur fær atgongd at sosialum miðlum og ikki longur verður avmarkað í samskiftinum við umheimin. Tað ljóðar, at trygdarherlið hava gjørt innrás í privat heim, lagt hald á fartelefonir og brúkt táragass og harðskap móti húsfólkunum. Myndugleikarnir hava nú stongt fyri teimum sosialu miðlunum, og fjølmiðlafólk í landinum hava fingið forboð fyri at skriva um mótmælini. Menninir hava onga formliga venjing ella útbúgving í at handfara sokallað uppreistrarfólk. Tey vápnaðu herliðini fíra ongum fyri, tá ið tey útinna sín setning. Tann hálvhernaðarliga Janjaweed-eindin, sum átti sín lut í fólkamorðinum í Darfur í 2003, er í dag partur av Rapid Support Forces. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.